19 aprilie 2024

**Comunicat de presă**

Distrigaz Sud Rețele aduce următoarele precizări cu privire la sistarea temporară a alimentării cu gaze naturale **pe anumite străzi din localitatea Valea Voievozilor, județul Dâmbovița:**

Ca urmare a unui defect înregistrat în cadrul rețelei de disribuție amplasată pe strada Preot Goglea din localitatea Valea Voievozilor, județul Dâmbovița, pentru a pune consumatorii în siguranță, **Distrigaz Sud Rețele** **a sistat alimentarea cu gaze naturale în zona respectivă astăzi, 19 aprilie 2024,** **începând cu ora 20:30**.

De această oprire sunt afectați un număr de **338 de clienți casnici și non-casnici** situați pe străzile Preot Goglea, Furtunești și Drăguțoiești din localitatea Valea Voievozilor, județul Dâmbovița.

**Reluarea alimentării cu gaze naturale a clienților afectați se va face după remedierea defectului, în cursul zilei de mâine, 20 aprilie 2024, în jurul orei 19:00.**

După reluarea alimentării cu gaze naturale, în cazul în care clienții simt miros de gaze, sunt rugați **să aerisească imediat încăperea, să nu provoace scântei, să nu acționeze întrerupătoarele electrice, să nu folosească aparatele electrocasnice și, dacă este posibil, să închidă robinetul de alimentare cu gaze naturale.**

Ne cerem scuze pentru disconfortul creat clienților noștri și le mulțumim pentru înțelegere.

Biroul de Presă

Distrigaz Sud Rețele

*Distrigaz Sud Rețele este lider în distribuția de gaze naturale în România, cu o expertiză de peste 47 de ani în acest domeniu, având peste 2 milioane de clienți, circa 23.300 km rețea și 2.750 de angajați. Distrigaz Sud Rețele deține licență de operare pentru distribuția de gaze naturale în 851 de localități, pe raza a 20 județe din sudul și centrul României: Argeș, Brăila, Brașov, Buzău, Călărași, Constanța, Covasna, Dâmbovița, Dolj, Galați, Giurgiu, Gorj, Ialomița, Ilfov, Olt, Prahova, Tulcea, Vâlcea, Vrancea, Teleorman și Municipiul București.*